জনগণই দেশ বার সমাজ আহার মূল চালিকাশক্তি। সনাতনী অর্থনৈতিক চিন্তাধারাত জনগণের হুদ্দা সমস্যা আহান বুলিয়া মাতিসি। কিন্তু আধুনিক চিন্তাধারাত পারাং কাম্য জনসংখ্যার হার আহান সমাজ বার দেশ আহানরে উন্নয়নর কাম্য স্তরে কাকরে পারের। মার্কসীয় চিন্তাত “সমস্যার মূল জনসংখ্যা বাড়ানিহান নাবে, উৎপাদন বার বন্টনে পুঁজিবাদী শোষন বার অরাজকতার অস্তিত্ব”। অতাইয়া উৎপাদন- আয় বার সম্পদর বিকেন্দ্রীকরণ করিয়া জনশক্তি কোন সমস্যাহান নাবে বরং সম্পদহান।